title: 2019 m. sausio 8 d. Tarybos įgyvendinimo reglamentas (ES) 2019/24, kuriuo įgyvendinama Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalis ir panaikinamas Įgyvendinimo reglamentas (ES) 2018/1071

text:
9.1.2019

                  LT

                  Europos Sąjungos oficialusis leidinys

                  L 6/2

         TARYBOS ĮGYVENDINIMO REGLAMENTAS (ES) 2019/24
         2019 m. sausio 8 d.
         kuriuo įgyvendinama Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalis ir panaikinamas Įgyvendinimo reglamentas (ES) 2018/1071
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2001 m. gruodžio 27 d. Tarybos reglamentą (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu (1), ypač į jo 2 straipsnio 3 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2018 m. liepos 30 d. Taryba priėmė Įgyvendinimo reglamentą (ES) 2018/1071 (2), kuriuo įgyvendinama Reglamento (EB) Nr. 2580/2001 2 straipsnio 3 dalis, kuria nustatomas atnaujintas asmenų, grupių ir organizacijų, kuriems taikomas Reglamentas (EB) Nr. 2580/2001, sąrašas (toliau – sąrašas);

                     (2)

                     Taryba, kai buvo praktiškai įmanoma, visiems asmenims, grupėms ir organizacijoms pateikė motyvų pareiškimus, kuriuose paaiškinta, kodėl jie buvo įtraukti į tą sąrašą;

                     (3)

                     Taryba Europos Sąjungos oficialiajame leidinyje paskelbtu pranešimu informavo sąraše išvardytus asmenis, grupes ir organizacijas, kad ji nusprendė palikti juos sąraše. Taryba taip pat informavo atitinkamus asmenis, grupes ir organizacijas, kad tuo atveju, jei jiems dar nėra pateiktas Tarybos motyvų pareiškimas, kuriame paaiškinta, kodėl jie buvo įtraukti į sąrašą, jie gali prašyti pateikti tokį motyvų pareiškimą;

                     (4)

                     Taryba peržiūrėjo sąrašą, kaip reikalaujama pagal Reglamento (EB) Nr. 2580/2001 2 straipsnio 3 dalį. Atlikdama tą peržiūrą, Taryba atsižvelgė į suinteresuotųjų subjektų jai pateiktas pastabas, taip pat į atnaujintą informaciją, gautą iš nacionalinių kompetentingų institucijų apie į sąrašą įtrauktų asmenų ir organizacijų statusą nacionaliniu lygmeniu;

                     (5)

                     Taryba patikrino, ar kompetentingos institucijos, kaip nurodyta Bendrosios pozicijos 2001/931/BUSP (3) 1 straipsnio 4 dalyje, yra priėmusios sprendimus dėl visų asmenų, grupių ir organizacijų, kadangi jie yra susiję su teroro aktais, kaip apibrėžta Bendrosios pozicijos 2001/931/BUSP 1 straipsnio 2 ir 3 dalyse. Taryba taip pat padarė išvadą, kad asmenims, grupėms ir organizacijoms, kuriems taikomi Bendrosios pozicijos 2001/931/BUSP 2, 3 ir 4 straipsniai, turėtų būti toliau taikomos konkrečios ribojamosios priemonės, numatytos Reglamente (EB) Nr. 2580/2001;

                     (6)

                     Taryba nustatė, kad dar du asmenys ir viena organizacija yra susiję su teroro aktais, kaip apibrėžta Bendrosios pozicijos 2001/931/BUSP 1 straipsnio 2 ir 3 dalyse, kad kompetentinga institucija dėl jų yra priėmusi sprendimą, kaip apibrėžta tos Bendrosios pozicijos 1 straipsnio 4 dalyje, ir kad jiems turėtų būti taikomos Reglamente (EB) Nr. 2580/2001 numatytos specialios ribojamosios priemonės;

                     (6)

                     šis sąrašas turėtų būti atitinkamai atnaujintas, o Įgyvendinimo reglamentas (ES) 2018/1071 turėtų būti panaikintas,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 2580/2001 2 straipsnio 3 dalyje numatytas sąrašas pateikiamas šio reglamento priede.

            2 straipsnis
            Įgyvendinimo reglamentas (ES) 2018/1071 panaikinamas.

            3 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. sausio 8 d.

                  Tarybos vardu

                  Pirmininkas

               G. CIAMBA

            (1)  OL L 344, 2001 12 28, p. 70.

            (2)  2018 m. liepos 30 d. Tarybos įgyvendinimo reglamentas (ES) 2018/1071, kuriuo įgyvendinama Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalis ir panaikinamas Įgyvendinimo reglamentas (ES) 2018/468 (OL L 194, 2018 7 31, p. 23).

            (3)  2001 m. gruodžio 27 d. Tarybos bendroji pozicija 2001/931/BUSP dėl konkrečių priemonių taikymo kovojant su terorizmu (OL L 344, 2001 12 28, p. 93).

            PRIEDAS
            1 straipsnyje nurodytas asmenų, grupių ir organizacijų sąrašas
            I.   ASMENYS

                        1.

                        ABDOLLAHI Hamed (dar žinomas kaip Mustafa Abdullahi), gimęs 1960 8 11 Irane. Paso Nr.: D9004878.

                        2.

                        AL-NASSER, Abdelkarim Hussein Mohamed, gimęs Al Ihsa (Saudo Arabija); Saudo Arabijos pilietis.

                        3.

                        AL YACOUB, Ibrahim Salih Mohammed, gimęs 1966 10 16 Tarute (Saudo Arabija); Saudo Arabijos pilietis.

                        4.

                        ARBABSIAR Manssor (dar žinomas kaip Mansour Arbabsiar), gimęs 1955 3 6 arba 1955 3 15 Irane. Irano ir JAV pilietis. Paso Nr.: C2002515 (Iranas). Paso Nr.: 477845448 (JAV). Nacionalinio tapatybės dokumento Nr.: 07442833, galioja iki 2016 3 15. (JAV vairuotojo pažymėjimas).

                        5.

                        ASADI Assadollah, gimęs 1971 12 22 Teherane (Iranas), Irano pilietis. Irano diplomatinio paso numeris: D9016657.

                        6.

                        BOUYERI, Mohammed (dar žinomas kaip Abu ZUBAIR; dar žinomas kaip SOBIAR; dar žinomas kaip Abu ZOUBAIR), gimęs 1978 3 8 Amsterdame (Nyderlandai).

                        7.

                        EL HAJJ, Hassan Hassan, gimęs 1988 3 22 Zaghdraiya, Sidone, Libane, Kanados pilietis. Paso Nr.: JX446643 (Kanada).

                        8.

                        HASHEMI MOGHADAM Saeid, gimęs 1962 8 6 Teherane (Iranas), Irano pilietis. Paso Nr.: D9016290, galioja iki 2019 2 4.

                        9.

                        IZZ-AL-DIN, Hasan (dar žinomas kaip GARBAYA, Ahmed; dar žinomas kaip SA-ID; dar žinomas kaip SALWWAN, Samir), gimęs 1963 m. Libane, Libano pilietis.

                        10.

                        MELIAD, Farah, gimęs 1980 11 5 Sidnėjuje (Australija), Australijos pilietis. Paso Nr.: M2719127 (Australija).

                        11.

                        MOHAMMED, Khalid Shaikh (dar žinomas kaip ALI, Salem; dar žinomas kaip BIN KHALID, Fahd Bin Adballah; dar žinomas kaip HENIN, Ashraf Refaat Nabith; dar žinomas kaip WADOOD, Khalid Adbul), gimęs 1965 4 14 arba 1964 3 1 Pakistane, paso Nr.: 488555.

                        12.

                        ȘANLI, Dalokay (dar žinomas kaip Sinan), gimęs 1976 10 13 Piuliumiūre (Pülümür; Turkija).

                        13.

                        SHAHLAI Abdul Reza (dar žinomas kaip Abdol Reza Shala'i; dar žinomas kaip Abd-al Reza Shalai; dar žinomas kaip Abdorreza Shahlai; dar žinomas kaip Abdolreza Shahla'i; dar žinomas kaip Abdul-Reza Shahlaee; dar žinomas kaip Hajj Yusef; dar žinomas kaip Haji Yusif; dar žinomas kaip Hajji Yasir; dar žinomas kaip Hajji Yusif; dar žinomas kaip Yusuf Abu-al-Karkh), gimęs apie 1957 m. Irane. Adresai: 1) Kermanšahas, Iranas, 2) Mehrano karinė bazė, Ilamo provincija, Iranas.

                        14.

                        SHAKURI, Ali Gholam, gimęs apie 1965 m. Teherane (Iranas).

                        15.

                        SOLEIMANI Qasem (dar žinomas kaip Ghasem Soleymani, dar žinomas kaip Qasmi Sulayman, dar žinomas kaip Qasem Soleymani, dar žinomas kaip Qasem Solaimani, dar žinomas kaip Qasem Salimani, dar žinomas kaip Qasem Solemani, dar žinomas kaip Qasem Sulaimani, dar žinomas kaip Qasem Sulemani), gimęs 1957 3 11 Irane. Irano pilietis. Paso Nr.: 008827 (Irano diplomatinis), išduotas 1999 m. Laipsnis: generolas majoras.

                  II.   GRUPĖS IR ORGANIZACIJOS

                        1.

                        „Abu Nidal organizacija“ (Abu Nidal Organisation, ANO) (dar žinoma kaip „Fatah“ revoliucinė taryba (Fatah Revolutionary Council); dar žinoma kaip Arabų revoliucinės brigados (Arab Revolutionary Brigades); dar žinoma kaip „Juodasis rugsėjis“ (Black September); dar žinoma kaip Musulmonų socialistų revoliucinė organizacija (Revolutionary Organisation of Socialist Muslims)).

                        2.

                        „Al-Aqsa“ kankinių brigada“ (Al-Aqsa Martyrs' Brigade).

                        3.

                        „Al-Aqsa e.V.“.

                        4.

                        „Babbar Khalsa“.

                        5.

                        „Filipinų komunistų partija“ (Communist Party of the Philippines), įskaitant „Naująją liaudies armiją“ (New People's Army, NPA), Filipinai.

                        6.

                        „Irano žvalgybos ir saugumo ministerijos Vidaus saugumo direktoratas“.

                        7.

                        „Gama'a al-Islamiyya“ (dar žinoma kaip „Al-Gama'a al-Islamiyya“) (Islamo grupuotė (Islamic Group, IG)).

                        8.

                        „İslami Büyük Doğu Akıncılar Cephesi“ – IBDA-C (Didysis islamo rytų karių frontas (Great Islamic Eastern Warriors Front)).

                        9.

                        „Hamas“, įskaitant „Hamas-Izz al-Din al-Qassem“.

                        10.

                        „Hizballah“ karinis sparnas“ (Hizballah Military Wing) (dar žinomas kaip „Hezbollah“ karinis sparnas; dar žinomas kaip „Hizbullah“ karinis sparnas; dar žinomas kaip „Hizbollah“ karinis sparnas; dar žinomas kaip „Hezballah“ karinis sparnas; dar žinomas kaip „Hisbollah“ karinis sparnas; dar žinomas kaip „Hizbu'llah“ karinis sparnas; dar žinomas kaip „Hizb Allah“ karinis sparnas; dar žinomas kaip „Džihado taryba“ (Jihad Council) (ir visi jam pavaldūs padaliniai, įskaitant Išorės saugumo organizaciją (External Security Organisation)).

                        11.

                        „Hizbul Mujahideen“, HM.

                        12.

                        „Khalistano Zindabad pajėgos“ (Khalistan Zindabad Force, KZF).

                        13.

                        „Kurdistano darbininkų partija“ (Kurdistan Workers' Party, PKK) (dar žinoma kaip KADEK; dar žinoma kaip KONGRA-GEL).

                        14.

                        „Tamilų Elamo išlaisvinimo tigrai“ (Liberation Tigers of Tamil Eelam, LTTE).

                        15.

                        „Ejército de Liberación Nacional“ (Nacionalinė išlaisvinimo armija).

                        16.

                        „Palestinos islamo džihadas“ (Palestinian Islamic Jihad, PIJ).

                        17.

                        „Palestinos išlaisvinimo liaudies frontas“ (Popular Front for the Liberation of Palestine, PFLP).

                        18.

                        „Palestinos išlaisvinimo liaudies fronto Aukščiausioji vadovybė“ (Popular Front for the Liberation of Palestine – General Command) (dar žinoma kaip PFLP Aukščiausioji vadovybė).

                        19.

                        „Devrimci Halk Kurtuluș Partisi-Cephesi“ – DHKP/C (dar žinoma kaip „Devrimci Sol“) („Revoliucinė kairė“); (dar žinoma kaip „Dev Sol“) („Revoliucinė liaudies išlaisvinimo armija / frontas / partija“).

                        20.

                        „Šviečiantis kelias“ („Sendero Luminoso“ (Shining Path)).

                        21.

                        „Teyrbazen Azadiya Kurdistan“ – TAK (dar žinoma kaip „Kurdistano laisvės sakalai“; dar žinoma kaip „Kurdistano laisvės vanagai“).


title: 2019 m. sausio 11 d. Komisijos įgyvendinimo reglamentas (ES) 2019/51, kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo

text:
14.1.2019

                  LT

                  Europos Sąjungos oficialusis leidinys

                  L 10/60

         KOMISIJOS ĮGYVENDINIMO REGLAMENTAS (ES) 2019/51
         2019 m. sausio 11 d.
         kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. liepos 7 d. Tarybos reglamentą (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo ir panaikinantį Reglamentą (EB) Nr. 2465/96 (1), ypač į jo 11 straipsnio b punktą,
         kadangi:

                     (1)

                     Reglamento (EB) Nr. 1210/2003 III priede išvardytos viešosios įstaigos, korporacijos ir agentūros, taip pat fiziniai ir juridiniai asmenys, buvusios Irako Vyriausybės įstaigos ir organizacijos, kuriems pagal tą reglamentą taikomas lėšų ir ekonominių išteklių, kurie 2003 m. gegužės 22 d. buvo laikomi už Irako ribų, įšaldymas;

                     (2)

                     2019 m. sausio 8 d. Jungtinių Tautų Saugumo Tarybos Sankcijų komitetas nusprendė pašalinti tris įrašus iš asmenų ir organizacijų, kurių lėšos ir ekonominiai ištekliai turėtų būti įšaldyti, sąrašo;

                     (3)

                     todėl Reglamento (EB) Nr. 1210/2003 III priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 1210/2003 III priedas iš dalies keičiamas taip, kaip išdėstyta šio reglamento priede.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. sausio 11 d.

                  Komisijos vardu

                  Pirmininko pavedimu

                  Užsienio politikos priemonių tarnybos vadovė

            (1)  OL L 169, 2003 7 8, p. 6.

            PRIEDAS
            Tarybos reglamento (EB) Nr. 1210/2003 III priede išbraukiami šie įrašai:

                        „42.

                        GENERAL ESTABLISHMENT FOR DESIGNS AND RESEARCH. Adresas: P.O. Box 6061, Aamiriya, 7 Nisan, Aamiriya, Iraq.“

                        „126.

                        STATE ENTERPRISE FOR ALUMINUM SEMI PRODUCTS. Adresas: P.O. Box 38, Nasiriyah, Iraq.“

                        „130.

                        STATE ENTERPRISE FOR CABLES AND WIRES (alias STATE CABLES AND WIRES ENTERPRISE). Adresas: P.O. Box 44, Nassiriyah, Iraq.“


title: 2019 m. sausio 4 d. Komisijos įgyvendinimo reglamentas (ES) 2019/49 dėl leidimo naudoti natrio selenitą, dengtą granuliuotą natrio selenitą ir cinko L-selenometioniną kaip visų rūšių gyvūnų pašarų priedus (Tekstas svarbus EEE.)

text:
14.1.2019

                  LT

                  Europos Sąjungos oficialusis leidinys

                  L 10/2

         KOMISIJOS ĮGYVENDINIMO REGLAMENTAS (ES) 2019/49
         2019 m. sausio 4 d.
         dėl leidimo naudoti natrio selenitą, dengtą granuliuotą natrio selenitą ir cinko L-selenometioniną kaip visų rūšių gyvūnų pašarų priedus
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo išdavimo pagrindas bei tvarka. To reglamento 10 straipsnyje nustatyta, kad reikia iš naujo įvertinti priedus, kuriuos leidžiama naudoti remiantis Tarybos direktyva 70/524/EEB (2);

                     (2)

                     pagal Direktyvą 70/524/EEB natrio selenitą buvo leista naudoti neterminuotai kaip visų rūšių gyvūnų pašarų priedą. Vėliau, vadovaujantis Reglamento (EB) Nr. 1831/2003 10 straipsnio 1 dalimi, ši medžiaga buvo įtraukta į pašarų priedų registrą kaip esamas produktas;

                     (3)

                     vadovaujantis Reglamento (EB) Nr. 1831/2003 10 straipsnio 2 dalimi kartu su to reglamento 7 straipsniu, buvo pateiktas prašymas iš naujo įvertinti natrio selenitą kaip visų rūšių gyvūnų pašarų priedą. Atliekant pakartotinį vertinimą taip pat buvo pateiktas prašymas dėl dengto granuliuoto natrio selenito;

                     (4)

                     pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti cinko L-selenometioniną kaip visų rūšių gyvūnų pašarų priedą;

                     (5)

                     pareiškėjai paprašė, kad natrio selenitas, dengtas granuliuotas natrio selenitas ir cinko L-selenometioninas būtų priskirti priedų kategorijai „maistiniai priedai“. Kartu su prašymais pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                     (6)

                     Europos maisto saugos tarnyba (toliau – Tarnyba) 2015 m. spalio 20 d. (3), 2016 m. sausio 28 d. (4), 2016 m. kovo 8 d. (5) ir 2018 m. vasario 20 d. (6) nuomonėse padarė išvadą, kad siūlomomis naudojimo sąlygomis natrio selenitas, dengtas granuliuotas natrio selenitas ir cinko L-selenometioninas nedaro nepageidaujamo poveikio gyvūnų sveikatai, žmonių sveikatai ar aplinkai. Dėl apribojimo papildomai naudoti organinį seleną, nustatyto kitiems seleno organiniams junginiams, Tarnyba padarė išvadą, kad jis taip pat turėtų būti taikomas cinko L-selenometioninui. Be to, Tarnyba padarė išvadą, kad natrio selenitas, dengtas granuliuotas natrio selenitas ir cinko L-selenometioninas gali būti laikomi veiksmingais seleno šaltiniais visų rūšių gyvūnams. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedų pašaruose analizės metodų taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                     (7)

                     natrio selenito, dengto granuliuoto natrio selenito ir cinko L-selenometionino vertinimas rodo, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos;

                     (8)

                     kadangi saugos sumetimais nebūtina neatidėliotinai taikyti natrio selenito leidimo sąlygų pakeitimų, tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimu susijusių reikalavimų;

                     (9)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Leidimas
            Priede nurodytas medžiagas, priklausančias priedų kategorijai „maistiniai priedai“ ir funkcinei grupei „mikroelementų junginiai“, leidžiama naudoti kaip gyvūnų pašaro priedus šio reglamento priede nustatytomis sąlygomis.

            2 straipsnis
            Pereinamojo laikotarpio priemonės

               1.   Priede nurodytą natrio selenitą ir premiksus, kurių sudėtyje yra šios medžiagos, kurie buvo pagaminti ir paženklinti iki 2019 m. rugpjūčio 3 d. laikantis taisyklių, taikytų iki 2019 m. vasario 3 d., galima toliau pateikti rinkai ir naudoti, kol pasibaigs turimos atsargos.

               2.   Pašarines žaliavas ir kombinuotuosius pašarus, kurių sudėtyje yra natrio selenito, kurie buvo pagaminti ir paženklinti iki 2020 m. vasario 3 d. laikantis taisyklių, taikytų iki 2019 m. vasario 3 d., galima toliau pateikti rinkai ir naudoti, kol pasibaigs turimos atsargos, jei jie skirti maistiniams gyvūnams.

               3.   Pašarines žaliavas ir kombinuotuosius pašarus, kurių sudėtyje yra natrio selenito, kurie buvo pagaminti ir paženklinti iki 2021 m. vasario 3 d. laikantis taisyklių, taikytų iki 2019 m. vasario 3 d., galima toliau pateikti rinkai ir naudoti, kol pasibaigs turimos atsargos, jei jie skirti nemaistiniams gyvūnams.

            3 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. sausio 4 d.

                  Komisijos vardu

                  Pirmininkas

               Jean-Claude JUNCKER

            (1)  OL L 268, 2003 10 18, p. 29.

            (2)  1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1).

            (3)  EFSA Journal 2015;13(11):4271.

            (4)  EFSA Journal 2016;14(2):4398.

            (5)  EFSA Journal 2016;14(3):4442.

            (6)  EFSA Journal 2018;16(3):5197.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        Seleno mg/kg visaverčio pašaro, kurio drėgnis yra 12 %

                           Maistinių priedų kategorija. Funkcinė grupė: mikroelementų junginiai

                        3b801

                        Natrio selenitas

                           Priedo apibūdinimas

                        Natrio selenitas, milteliai, kuriuose mažiausiais seleno kiekis yra 45 %

                           Veikliosios medžiagos apibūdinimas

                        Natrio selenitas
                        Cheminė formulė: Na2SeO3

                        CAS numeris 10102–18–8
                        Einecs numeris 233–267–9

                           Analizės metodas
                            (1)

                        Natrio selenito apibūdinimas:

                                    —

                                    titrimetrija (Europos farmakopėjos monografija 01/2008:1677) ir (arba)

                                    —

                                    gravimetrija

                              Suminio natrio natrio selenite nustatymas:

                                    —

                                    atominės sugerties spektrometrija (AAS) (EN ISO 6869:2000) arba

                                    —

                                    induktyviai susietos plazmos atominė emisinė spektrometrija (ICP-AES) (EN:15510:2007).

                              Suminio natrio premiksuose, pašarinėse žaliavose ir kombinuotuosiuose pašaruose nustatymas:

                                    —

                                    hidrido generavimo atominės sugerties spektrometrija (HGAAS) po skaidymo mikrobangomis (EN 16159:2012).

                        Visos rūšys

                        —

                        0,50 (iš viso)

                                    1.

                                    Natrio selenitas gali būti pateikiamas rinkai ir naudojamas kaip priedas preparato forma.

                                    2.

                                    Priedas maišomas su pašarais kaip premiksas.

                                    3.

                                    Priedo ir premikso naudotojams pašarų ūkio subjektai nustato veiklos procedūras ir organizacines priemones, kad būtų išvengta galimos rizikos, susijusios su įkvėpimu, sąlyčiu su oda ar sąlyčiu su akimis. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksas turi būti naudojami dėvint tinkamas asmenines apsaugos priemones.

                        2029 m. vasario 3 d.

                        3b802

                        Dengtas granuliuotas natrio selenitas

                           Priedo apibūdinimas

                        Dengtas granuliuotas natrio selenito preparatas,

                                    —

                                    kuriame yra 1–4,5 % seleno,

                                    —

                                    iki 5 % plėvelinės dangos medžiagos arba dispergentų (polioksietileno (20), sorbitano monolaurato (E432), glicerolio polietilenglikolio ricinoleato (E484), polietilenglikolio 300, sorbitolio (E420ii) ar maltodekstrino)
                                    ir

                                    —

                                    iki 100 % m/m granuliavimo medžiagų (kalcio magnio karbonato, kalcio karbonato, kukurūzų burbuolių).

                              Dalelės < 50 μm: mažiau kaip 5 %

                           Veikliosios medžiagos apibūdinimas

                        Natrio selenitas
                        Cheminė formulė: Na2SeO3

                        CAS numeris 10102–18–8
                        Einecs numeris 233–267–9

                           Analizės metodas
                            (1)

                        Suminio seleno pašarų priede nustatymas:

                                    —

                                    induktyviai susietos plazmos atominė emisinė spektrometrija (ICP-AES) arba

                                    —

                                    induktyviai susietos plazmos masės spektrometrija ICP-MS).

                              Suminio natrio pašarų priede nustatymas:

                                    —

                                    atominės sugerties spektrometrija (AAS) (EN ISO 6869:2000) arba

                                    —

                                    induktyviai susietos plazmos atominė emisinė spektrometrija (ICP-AES) (EN:15510:2007).

                              Suminio seleno premiksuose, pašarinėse žaliavose ir kombinuotuosiuose pašaruose nustatymas:

                                    —

                                    hidrido generavimo atominės sugerties spektrometrija (HGAAS) po skaidymo mikrobangomis (EN 16159:2012).

                        Visos rūšys

                        —

                        0,50 (iš viso)

                                    1.

                                    Priedas maišomas su pašarais kaip premiksas.

                                    2.

                                    Priedo ir premikso naudotojams pašarų ūkio subjektai nustato veiklos procedūras ir organizacines priemones, kad būtų išvengta galimos rizikos, susijusios su įkvėpimu, sąlyčiu su oda ar sąlyčiu su akimis. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksas turi būti naudojami dėvint tinkamas asmenines apsaugos priemones.

                        2029 m. vasario 3 d.

                        3b818

                        —

                        Cinko L-selenometioninas

                           Priedo apibūdinimas

                        Kietas cinko L-selenometionino preparatas, kuriame seleno kiekis yra 1–2 g/kg

                           Veikliosios medžiagos apibūdinimas

                        Organinis selenas cinko L-selenometionino pavidalu
                        Cheminė formulė: C5H10ClNO2SeZn
                        Kristaliniai milteliai, kuriuose yra:

                                    L-selenometionino > 62 %,

                                    seleno > 24,5 %,

                                    cinko > 19 % ir

                                    chlorido ≤ 20 %.

                           Analizės metodas
                            (1)

                        Selenometionino nustatymas pašarų priede:

                                    —

                                    efektyvioji skysčių chromatografija ir fluorescencinis aptikimas (HPLC-FLDV).

                              Suminio seleno nustatymas pašarų priede:

                                    —

                                    induktyviai susietos plazmos atominė emisinė spektrometrija (ICP-AES) arba

                                    —

                                    induktyviai susietos plazmos masės spektrometrija (ICP/MS).

                              Suminio seleno premiksuose, pašarinėse žaliavose ir kombinuotuosiuose pašaruose nustatymas:

                                    —

                                    naudojama hidrido generavimo atominės sugerties spektrometrija (HGAAS) po skaidymo mikrobangomis (EN 16159).

                              Suminio cinko pašarų priede nustatymas:

                                    —

                                    induktyviai susietos plazmos atominė emisinė spektrometrija (ICP-AES) (EN 15510) arba

                                    —

                                    induktyviai susietos plazmos atominė emisinė spektrometrija, mineralizavus aukštame slėgyje (ICP-AES) (EN 15621).

                        Visos rūšys

                        —

                        0,50 (iš viso)

                                    1.

                                    Priedas maišomas su pašarais kaip premiksas.

                                    2.

                                    Priedo ir premikso naudotojams pašarų ūkio subjektai nustato veiklos procedūras ir organizacines priemones, kad būtų išvengta galimos rizikos, susijusios su įkvėpimu, sąlyčiu su oda ar sąlyčiu su akimis. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksas turi būti naudojami dėvint tinkamas asmenines apsaugos priemones.

                                    3.

                                    Priedo ir premikso naudojimo taisyklėse nurodyti laikymo sąlygas ir stabilumą termiškai apdorojant.

                                    4.

                                    Didžiausias papildomai naudojamo organinio seleno kiekis:
                                    0,20 mg Se/kg visaverčio pašaro, kurio drėgnis yra 12 %.

                        2029 m. vasario 3 d.

               (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports


title: 2019 m. sausio 24 d. Komisijos įgyvendinimo reglamentas (ES) 2019/110, kuriuo leidžiama išplėsti alanblekijų (Allanblackia) aliejaus naudojimo kaip naujo maisto produkto pagal Europos Parlamento ir Tarybos reglamentą (ES) 2015/2283 paskirtį ir iš dalies keičiamas Komisijos įgyvendinimo reglamentas (ES) 2017/2470 (Tekstas svarbus EEE.)

text:
25.1.2019

                  LT

                  Europos Sąjungos oficialusis leidinys

                  L 23/11

         KOMISIJOS ĮGYVENDINIMO REGLAMENTAS (ES) 2019/110
         2019 m. sausio 24 d.
         kuriuo leidžiama išplėsti alanblekijų (Allanblackia) aliejaus naudojimo kaip naujo maisto produkto pagal Europos Parlamento ir Tarybos reglamentą (ES) 2015/2283 paskirtį ir iš dalies keičiamas Komisijos įgyvendinimo reglamentas (ES) 2017/2470
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Europos Parlamento ir Tarybos reglamentą (EB) Nr. 258/97 ir Komisijos reglamentą (EB) Nr. 1852/2001 (1), ypač į jo 12 straipsnį,
         kadangi:

                     (1)

                     Reglamente (ES) 2015/2283 nustatyta, kad rinkai Sąjungoje galima pateikti tik leidžiamus naudoti ir į Sąjungos sąrašą įtrauktus naujus maisto produktus;

                     (2)

                     pagal Reglamento (ES) 2015/2283 8 straipsnį buvo priimtas Komisijos įgyvendinimo reglamentas (ES) 2017/2470 (2), kuriuo nustatomas Sąjungos naujų maisto produktų sąrašas;

                     (3)

                     pagal Reglamento (ES) 2015/2283 12 straipsnį Komisija turi pateikti įgyvendinimo akto, kuriuo leidžiama pateikti rinkai Sąjungoje naują maisto produktą ir kuriuo atnaujinamas Sąjungos sąrašas, projektą;

                     (4)

                     Komisijos sprendimu 2008/559/EB (3), vadovaujantis Europos Parlamento ir Tarybos reglamentu (EB) Nr. 258/97 (4) ir atsižvelgus į Europos maisto saugos tarnybos (toliau – Tarnyba) nuomonę (5), buvo leista pateikti rinkai alanblekijų (Allanblackia) aliejų ir naudoti jį kaip naują maisto produktą, skirtą geltoniesiems tepiesiems riebalams ir grietininiams užtepams;

                     (5)

                     2014 m. rugsėjo 22 d. bendrovė „Unilever NV/Unilever PLC“ pagal Reglamento (EB) Nr. 258/97 4 straipsnį pateikė paraišką kompetentingai Nyderlandų institucijai išplėsti alanblekijų aliejaus naudojimo paskirtį ir padidinti koncentraciją. Paraiškoje prašoma išplėsti alanblekijų aliejaus naudojimo paskirtį dar vienos kategorijos maisto produktams, konkrečiai – daržovių aliejaus ir pieno mišiniams, ir padidinti didžiausią leidžiamąją alanblekijų aliejaus koncentraciją tų rūšių maisto produktuose, kuriuose jį jau leidžiama naudoti Sprendimu 2008/559/EB. Be to, paraiškoje prašoma pakeisti alanblekijų aliejaus specifikacijas, visų pirma: supaprastinti mažo sočiųjų riebalų rūgščių kiekio nurodymo reikalavimus (lauro, miristo ir palmitino rūgščių (C12:0 – C14:0 – C16:0) – iki vieno bendro parametro); nenurodyti mažo palmitoleino rūgšties ir eikozano rūgšties kiekio (jei kiekvienos jų yra mažiau nei 1 %) ir įtraukti polinesočiąsias riebalų rūgštis (PUFA); nenurodyti jodo skaičiaus; padidinti riebalų rūgščių transizomerų didžiausią leidžiamąją koncentraciją (nuo ≤ 0,5 iki ≤ 1 %); padidinti peroksidų skaičiaus didžiausią leidžiamąją koncentraciją (nuo ≤ 0,8 iki ≤ 1,0 meq/kg); padidinti riebalų rūgščių transizomerų didžiausią leidžiamąją koncentraciją (nuo ≤ 0,5 iki ≤ 1 %). Tarnyba nenurodė, kad siūlomi specifikacijų parametrų pakeitimai keltų kokių nors saugumo problemų;

                     (6)

                     2017 m. gruodžio 13 d. Nyderlandų kompetentinga institucija pateikė savo pirminio vertinimo ataskaitą. Šioje ataskaitoje ji padarė išvadą, kad alanblekijų aliejaus naudojimo paskirties išplėtimas, siūlomas koncentracijos verčių padidinimas ir alanblekijų aliejaus specifikacijų pakeitimas atitinka Reglamento (EB) Nr. 258/97 3 straipsnio 1 dalyje nustatytus naujų maisto produktų kriterijus;

                     (7)

                     pagal Reglamento (ES) 2015/2283 35 straipsnio 1 dalį paraiškos pateikti naują maisto produktą rinkai Sąjungoje, kurios buvo pateiktos valstybei narei pagal Reglamento (EB) Nr. 258/97 4 straipsnį ir dėl kurių galutinis sprendimas iki 2018 m. sausio 1 d. nepriimtas, laikomos paraiškomis, pateiktomis pagal Reglamentą (ES) 2015/2283;

                     (8)

                     nors paraiška išplėsti alanblekijų aliejaus naudojimo paskirtį buvo pateikta valstybei narei pagal Reglamento (EB) Nr. 258/97 4 straipsnį, paraiška taip pat atitinka Reglamente (ES) 2015/2283 nustatytus reikalavimus;

                     (9)

                     2018 m. balandžio 25 d. Komisija, vadovaudamasi Reglamento (ES) 2015/2283 10 straipsnio 3 dalimi, konsultavosi su Tarnyba, prašydama jos įvertinti alanblekijų aliejų kaip naują maisto produktą ir pateikti mokslinę nuomonę;

                     (10)

                     2018 m. birželio 27 d. Tarnyba, remdamasi pareiškėjo prašymu, priėmė mokslinę nuomonę dėl alanblekijų aliejaus naudojimo daržovių aliejaus ir pieno mišiniuose, geltonuosiuose tepiuosiuose riebaluose ir grietininiuose užtepuose, neviršijant 30 % masinės dalies, paskirties išplėtimo saugumo (6). Ta nuomonė atitinka Reglamento (ES) 2015/2283 11 straipsnio reikalavimus. Daržovių aliejaus ir pieno mišiniai, priskiriami maisto produktų kategorijai „Pieno gaminių pakaitalai, įskaitant pakaitalus gėrimams balinti“;

                     (11)

                     Tarnybos nuomonė suteikia pakankamą pagrindą tvirtinti, kad siūloma alanblekijų aliejaus naudojimo paskirtis ir koncentracija, pakeitus specifikacijas, atitinka Reglamento (ES) 2015/2283 12 straipsnio 1 dalies nuostatas;

                     (12)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis

               1.   Medžiagai alanblekijų aliejui skirtas įrašas Sąjungos naujų maisto produktų sąraše, nustatytame Įgyvendinimo reglamente (ES) 2017/2470, iš dalies keičiamas kaip nurodyta šio reglamento priede.

               2.   Į pirmoje dalyje nurodyto Sąjungos sąrašo įrašą turi būti įtrauktos šio reglamento priede nustatytos naudojimo sąlygos ir ženklinimo reikalavimai.

            2 straipsnis
            Įgyvendinimo reglamento (ES) 2017/2470 priedas iš dalies keičiamas pagal šio reglamento priedą.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. sausio 24 d.

                  Komisijos vardu

                  Pirmininkas

               Jean-Claude JUNCKER

            (1)  OL L 327, 2015 12 11, p. 1.

            (2)  2017 m. gruodžio 20 d. Komisijos įgyvendinimo reglamentas (ES) 2017/2470, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomas Sąjungos naujų maisto produktų sąrašas (OL L 351, 2017 12 30, p. 72).

            (3)  2008 m. birželio 27 d. Komisijos sprendimas 2008/559/EB, leidžiantis tiekti rinkai alanblekijų aliejų kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97 (EB) (OL L 180, 2008 7 9, p. 20).

            (4)  1997 m. sausio 27 d. Europos Parlamento ir Tarybos reglamentas (EB) Nr. 258/97 dėl naujų maisto produktų ir naujų maisto komponentų (OL L 43, 1997 2 14, p. 1).

            (5)  EFSA NDA grupė (EFSA dietinių produktų, mitybos ir alergologijos specialistų grupė), 2007 m., „SAFEty of Allanblackia seed oil for use in yellow fat and cream based spreads“, EFSA Journal (2007) 580, 1–10.

            (6)  EFSA Journal 2018; 16(8):5362.

            PRIEDAS
            Įgyvendinimo reglamento (ES) 2017/2470 priedas iš dalies keičiamas taip:

                        1)

                        1 lentelėje „Leidžiami naudoti nauji maisto produktai“ alanblekijų (Allanblackia) aliejui skirtas įrašas pakeičiamas taip:

                                    Leidžiamas naudoti naujas maisto produktas

                                    Naujo maisto produkto naudojimo sąlygos

                                    Papildomi specialieji ženklinimo reikalavimai

                                    Kiti reikalavimai

                                    „Alanblekijų (Allanblackia) aliejus

                                       Nurodyta maisto produktų kategorija

                                       Didžiausias leidžiamas kiekis

                                    Maisto produktų, kurių sudėtyje yra naujo maisto produkto, etiketėje nurodomas naujo maisto produkto pavadinimas „alanblekijų (Allanblackia) aliejus““

                                    Geltonieji tepieji riebalai ir grietininiai užtepai

                                    30 g/100 g

                                    Daržovių aliejaus (*) ir pieno mišiniai (priskiriami maisto produktų kategorijai „Pieno gaminių pakaitalai, įskaitant pakaitalus gėrimams balinti“)

                                    30 g/100 g

                                                (*)

                                                Išskyrus alyvuogių aliejų ir alyvuogių išspaudų aliejų, kaip apibrėžta Rreglamento (ES) Nr. 1308/2013 VII priedo VIII dalyje.

                        2)

                        2 lentelėje „Specifikacijos“ alanblekijų (Allanblackia) aliejui skirtas įrašas iš dalies pakeičiamas taip:

                                    Leidžiamas naudoti naujas maisto produktas

                                    Specifikacijos

                                    „Alanblekijų (Allanblackia) aliejus

                                       Aprašymas/apibrėžtis:

                                    Alanblekijų aliejus gaunamas iš šių alanblekijų rūšių sėklų: A. floribunda (tas pats kaip ir A. parviflora) ir A. stuhlmannii.

                                       Riebalų rūgščių sudėtis (visų riebalų rūgščių proc. dalis, %):

                                    Lauro rūgštis, miristo rūgštis, palmitino rūgštis (C12:0 – C14:0 – C16:0): šių rūgščių suminė dalis < 4,0 %
                                    Stearino rūgštis (C18:0): 45–58 %
                                    Oleino rūgštis (C18:1): 40–51 %
                                    Polinesočiosios riebalų rūgštys (PUFA): < 2 %

                                       Charakteristikos:

                                    Laisvosios riebalų rūgštys: ne daugiau kaip 0,1 % visų riebalų rūgščių
                                    Riebalų rūgščių transizomerai: ne daugiau kaip 1,0 % visų riebalų rūgščių
                                    Peroksidų skaičius: ne daugiau kaip 1,0 mekv/kg
                                    Nemuilinamoji medžiaga: ne daugiau kaip 1,0 % visų riebalų rūgščių masinės dalies
                                    Hidrolizės skaičius: 185–198 mg KOH/g“


title: 2019 m. sausio 24 d. Komisijos įgyvendinimo reglamentas (ES) 2019/108, kuriuo pagal Europos Parlamento ir Tarybos reglamentą (ES) 2015/2283 leidžiama keisti naujos maisto sudedamosios dalies krilių (Euphausia superba) lipidų ekstrakto specifikacijas ir iš dalies keičiamas Komisijos įgyvendinimo reglamentas (ES) 2017/2470 (Tekstas svarbus EEE.)

text:
25.1.2019

                  LT

                  Europos Sąjungos oficialusis leidinys

                  L 23/4

         KOMISIJOS ĮGYVENDINIMO REGLAMENTAS (ES) 2019/108
         2019 m. sausio 24 d.
         kuriuo pagal Europos Parlamento ir Tarybos reglamentą (ES) 2015/2283 leidžiama keisti naujos maisto sudedamosios dalies krilių (Euphausia superba) lipidų ekstrakto specifikacijas ir iš dalies keičiamas Komisijos įgyvendinimo reglamentas (ES) 2017/2470
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Europos Parlamento ir Tarybos reglamentą (EB) Nr. 258/97 ir Komisijos reglamentą (EB) Nr. 1852/2001 (1), ypač į jo 12 straipsnį,
         kadangi:

                     (1)

                     Reglamente (ES) 2015/2283 nustatyta, kad rinkai Sąjungoje galima pateikti tik leidžiamus naudoti ir į Sąjungos sąrašą įtrauktus naujus maisto produktus;

                     (2)

                     pagal Reglamento (ES) 2015/2283 8 straipsnį buvo priimtas Komisijos įgyvendinimo reglamentas (ES) 2017/2470 (2), kuriuo nustatomas Sąjungos naujų maisto produktų sąrašas;

                     (3)

                     pagal Reglamento (ES) 2015/2283 12 straipsnį Komisija turi priimti sprendimą dėl leidimo naudoti naują maisto produktą, jo pateikimo Sąjungos rinkai ir dėl Sąjungos sąrašo atnaujinimo;

                     (4)

                     Komisijos sprendimu 2009/752/EB (3) pagal Europos Parlamento ir Tarybos reglamentą (EB) Nr. 258/97 (4) suteiktas leidimas pateikti rinkai krilių (Euphausia superba) lipidų ekstraktą kaip naują maisto sudedamąją dalį, naudotiną tam tikrame maiste ir maisto produktuose. Tame sprendime nustatytas didžiausias leidžiamas fosfolipidų kiekis – 50 %;

                     (5)

                     Komisijos įgyvendinimo sprendimu (ES) 2016/598 (5) pagal Reglamentą (EB) Nr. 258/97 suteiktas leidimas išplėsti krilių (Euphausia superba) lipidų ekstrakto kaip naujos maisto sudedamosios dalies, naudotinos maisto papilduose, naudojimo paskirtį. Tame sprendime nustatytas mažiausias leidžiamas fosfolipidų kiekis – 35 %;

                     (6)

                     Suomijos kompetentingos institucijos (6) tam tikrų kategorijų maisto produktuose leido naudoti naują maisto sudedamąją dalį – krilių (Euphausia superba) taukus, gausius fosfolipidų. Nustatytas mažiausias leidžiamas fosfolipidų kiekis – 60 %;

                     (7)

                     krilių Euphausia superba taukų ir krilių Euphausia superba taukų, gausių fosfolipidų naudojimo sąlygos yra tapačios ir grindžiamos didžiausiu leidžiamu eikozapentaeno rūgšties ir dokozaheksaenono rūgšties sumos kiekiu. Vis dėlto skiriasi jų fosfolipidų kiekis, kuris yra nuo 35 % iki 50 % krilių Euphausia superba taukuose ir ne mažiau kaip 60 % krilių Euphausia superba taukuose, gausiuose fosfolipidų. Todėl dabartinis leidimas neapima fosfolipidų krilių Euphausia superba taukuose intervalo nuo 50 % iki 60 %;

                     (8)

                     2018 m. rugpjūčio 29 d. bendrovė „Aker BioMarine A/S“ (toliau – pareiškėjas) pateikė Komisijai prašymą pakeisti naujo maisto produkto krilių Euphausia superba taukų specifikacijas pagal Reglamento (ES) 2015/2283 10 straipsnio 1 dalį. Pareiškėjas paprašė padidinti didžiausią fosfolipidų kiekį nuo 50 % iki mažiau nei 60 %, kad taip būtų apimtas fosfolipidų kiekio intervalas, kuris šiuo metu nėra leidžiamas;

                     (9)

                     Komisijos nuomone, Europos maisto saugos tarnybos pagal Reglamento (ES) 2015/2283 10 straipsnio 3 dalį atliekamas dabartinės paraiškos saugos vertinimas nėra būtinas remiantis tuo, kad, jei tam tikras atitinkamo naujo maisto produkto sudedamosios dalies kiekis buvo įvertintas ir nustatyta, kad jis yra saugus, mažesnis tokios pačios sudedamosios dalies taip pat yra saugus. Pagal Įgyvendinimo reglamentą (ES) 2017/2470 didžiausias leidžiamas eikozapentaeno rūgšties ir dokozaheksaenono rūgšties sumos kiekis krilių Euphausia superba taukuose ir krilių Euphausia superba taukuose, gausiuose fosfolipidų, yra vienodas. Siūlomas fosfolipidų kiekio pakeitimas krilių Euphausia superba taukų specifikacijoje nekeičia saugos aspektų, kuriais buvo grindžiamas leidimas naudoti krilių Euphausia superba taukus, gausius fosfolipidų, ir kuriame padaryta išvada, kad tiek didesnis nei 60 % fosfolipidų kiekis, tiek mažesnis nei 60 % fosfolipidų kiekis yra saugus;

                     (10)

                     siūlomas specifikacijų pakeitimas dėl fosfolipidų kiekio apims trūkstamą fosfolipidų kiekio krilių Euphausia superba taukuose ir krilių Euphausia superba taukuose, gausiuose fosfolipidų, intervalą. Todėl yra tikslinga iš dalies pakeisti naujo maisto produkto krilių Euphausia superba taukų specifikacijas dėl siūlomo fosfolipidų kiekio;

                     (11)

                     paraiškoje pateikta informacija suteikia pakankamą pagrindą nustatyti, kad siūlomi naujos maisto sudedamosios dalies krilių Euphausia superba taukų specifikacijų pakeitimai atitinka Reglamento (ES) 2015/2283 12 straipsnio 2 dalį;

                     (12)

                     todėl Įgyvendinimo reglamentas (ES) 2017/2470 turėtų būti atitinkamai iš dalies pakeistas;

                     (13)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Naujam maisto produktui „krilių Euphausia superba taukams“ skirtas įrašas Sąjungos leidžiamų naudoti naujų maisto produktų sąraše, kaip nustatyta Reglamento (ES) 2015/2283 8 straipsnyje, iš dalies keičiamas, kaip nurodyta šio reglamento priede.

            2 straipsnis
            Įgyvendinimo reglamento (ES) 2017/2470 priedas iš dalies keičiamas pagal šio reglamento priedą.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. sausio 24 d.

                  Komisijos vardu

                  Pirmininkas

               Jean-Claude JUNCKER

            (1)  OL L 327, 2015 12 11, p. 1.

            (2)  2017 m. gruodžio 20 d. Komisijos įgyvendinimo reglamentas (ES) 2017/2470, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomas Sąjungos naujų maisto produktų sąrašas (OL L 351, 2017 12 30, p. 72).

            (3)  2009 m. spalio 12 d. Komisijos sprendimas Nr. 2009/752/EB, kuriuo leidžiama tiekti rinkai antarktinio krilio Euphausia superba lipidų ekstraktą kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97 (OL L 268, 2009 10 13, p. 33).

            (4)  1997 m. sausio 27 d. Europos Parlamento ir Tarybos reglamentas (EB) Nr. 258/97 dėl naujų maisto produktų ir naujų maisto komponentų (OL L 43, 1997 2 14, p. 1).

            (5)  2016 m. balandžio 14 d. Komisijos įgyvendinimo sprendimas (ES) 2016/598, kuriuo pagal Europos Parlamento ir Tarybos reglamentą (EB) Nr. 258/97 leidžiama išplėsti antarktinių krilių (Euphausia superba) lipidų ekstrakto kaip naujos maisto sudedamosios dalies naudojimo paskirtį (OL L 103, 2016 4 19, p. 34).

            (6)  2015 m. gegužės 13 d. raštas (https://ec.europa.eu/food/sites/food/files/safety/docs/novel-food_authorisation_2015_auth-letter_krill-oil_en.pdf)

            PRIEDAS
            Įgyvendinimo reglamento (ES) 2017/2470 priedo 2 lentelėje (Specifikacijos) įrašas „Krilių (Euphausia superba) taukai“ pakeičiamas taip:

                           Leidžiami naudoti nauji maisto produktai

                           Specifikacijos

                           „Krilių (Euphausia superba) taukai

                              Aprašymas / apibrėžtis:

                           Krilių (Euphausia superba) lipidų ekstraktas gaunamas iš giliai užšaldytų susmulkintų arba džiovintų krilių miltų ekstrahuojant lipidus patvirtintu ekstrahavimo tirpikliu (pagal Direktyvą 2009/32/EB). Baltymai ir krilių medžiaga pašalinama iš lipidų ekstrakto filtruojant. Ekstrahavimo tirpikliai ir likęs vanduo pašalinami išgarinant.
                           Hidrolizės skaičius: ≤ 230 mg KOH/g
                           Peroksidų skaičius (PS): ≤ 3 mekv O2/kg aliejaus
                           Atsparumas oksidacijai: Visi maisto produktai, kurių sudėtyje yra krilių (Euphausia superba) taukų, turėtų būti atsparūs oksidacijai, o tai užtikrinama tinkamais ir pripažintais nacionaliniais/tarptautiniais bandymų metodais (pvz., AOAC).
                           Drėgnis ir lakiosios medžiagos: ≤ 3 % arba 0,6 (išreikšta kaip vandens aktyvumas 25 °C temperatūroje)
                           Fosfolipidai: ≥ 35 % iki < 60 %
                           Riebalų rūgščių transizomerai: ≤ 1 %
                           EPR (eikozapentaeno rūgštis): ≥ 9 %
                           DHR (dokozaheksaenono rūgštis): ≥ 5 %“